Noah Yusuf

Farfesa Noah Yusuf malamin kimiyya ne a Kasar Najeriya, kuma farfesa ne a fannin ilimin zamantakewa da kuma kula da rikice-rikice. Ya yi aiki a matsayin mataimakin shugaban Jami'ar AL-Hikmah na biyar na Jihar Ilorin, Jihar Kwara, daga watan Yuli 2020 zuwa watan Yuli 2025.

 Rayuwa ta farko da ilimi 
An haifi Yusuf a ranar 26 ga watan Yuni 1964, a Legas, Yankin kudu maso yamma, Birtaniya Najeriya dake Jihar Legas, Najeriya. Ya halarci Makarantar Firamare ta Community L.E.A, a makarantar Okeya-Ipo da Omupo Grammar. Ya samu  takardar shaidar kammala makarantar sakandare (HSC) a Makarantar Nazarin asali a tsohuwar Kwalejin Fasaha ta Jihar Kwara (Wanda yanzu take amsa sunan Kwara State Polytechnic) a jihar Ilorin. Ya sami B.sc. fannin  Sociology daga Jami'ar Ibadan a 1986, kuma daga baya ya kammala M.SC. a cikin shekarar 1990 da Ph.D. a cikin shekarar 2003 dukka a  wannan jami'a. Rubutun digirinsa ya dogara ne akan binciken da aka yi game da sa hannun ma'aikaci a cikin yanke shawara na gudanarwa a wuraren aiki na Najeriya.

 Ayyuka 
Yusuf ya fara aikinsa na ilimi a Jami'ar Ilorin a shekarar 1992, kuma ya zama farfesa a fannin zamantakewar masana'antu a shekarar 2012. Jawabinsa na farko a shekarar 2014 ya kasance mai taken, "Aiki, Al'adu da kuma Al'umma: Haɗin kai wanda ke nuna rayuwarmu ta yau da kullum". Ya yi aiki a matsayin Darakta na Cibiyar Nazarin Pease da Strategic wato (CPSS)  a Jami'ar Ilorin daga shekarar 2017  har zuwa lokacin da aka nada shi a matsayin Mataimakin Shugaban kasa, inda aka lura da shi an inganta matsayin cibiyar. A matsayinsa na Mataimakin Shugaban Jami'ar Al-Hikmah na biyar daga shekarar 2020 zuwa shekarar 

2025, Yusuf ya kula da kafa makarantar likita kuma ya aiwatar da dijital.

 Bincike da bugawa 
Binciken da yake sha'awarsa ya haɗa da ilimin zamantakewar masana'antu, alaƙar masana'antu da zaman lafiya da kuma rikice-rikice. A zuwa watan Yulin shekarar 2020, ya wallafa da yawa kuma ya rike mukamai na edita ga mujallu daban-daban, gami da Lapai Sociology Review da The Journal of Peace, Security and Development . 

 Kyauta da Daraja 
An kuma sanya shi abokin ƙungiyar zaman lafiya da aiki a cikin shekarar 2018

 Manazarta 

Rukuni:Haifaffun 1964
Rukuni:Rayayyun mutane